ועדת העבודה והרווחה, כנסת 24, פרוטוקול מספר 152, 2022-06-27 15:45

אפרת רייטן: אנחנו פותחים את הישיבה על הרביזיה – בקשה לדיון מחדש לפי סעיף 115 לתקנון הכנסת, של חברי הכנסת משה גפני ויצחק פינדרוס בנושא הצעת תקנות העונשין (הפסקת הריון) (תיקון), התשפ"ב-2022.

אפרת רייטן: חבר הכנסת פינדרוס, אתה רוצה להציג?

יצחק פינדרוס: אני חושב שהנוהג הזה כשמפלגה, שר, אנשים לא מצליחים להוביל את האג'נדה שלהם בחקיקה לנסות ברגע האחרון – וכחבר ועדה שמשתדל להיות פה בוועדה, להיות פה אפילו בדיון, הייתי חייב לרדת לדיון בוועדת הבריאות שהתקיים בו-זמנית.

מיכל רוזין: גפני ייצג אותך יפה.

אלינה ברדץ' יאלוב: יוצגת יפה.

יצחק פינדרוס: זה כי פיצלתם את הוועדות לשניים – את ועדת העבודה והרווחה פיצלתם לשניים, אז הייתי צריך לרוץ לוועדת הבריאות לסייע בהצעת חוק ולחזור חזרה לפה.

יצחק פינדרוס: אני חושב שזה לא ראוי.

יצחק פינדרוס: אני חושב שהדיון הזה הוא דיון שהוא במחלוקת.

יצחק פינדרוס: אפשר לא להסכים, אפשר כן להסכים, אפשר להסכים על פי מה מדינת ישראל פועלת בדברים האלה, על פי מה היא לא פועלת.

יצחק פינדרוס: זה בסדר גמור, מותר להתווכח, מותר לחשוב אחרת, אבל יש דרך איך לנהל דיון כזה בדבר כזה, ובמחטף שעושים, כמו שאמרתי, ברגע האחרון, ביום הכמעט אחרון של הכנסת, להביא ככה לוועדה מאתמול להיום תקנות כאלה, בלי דיון ראוי, אני חושב שזה לא נכון.

יצחק פינדרוס: לכן אני מבקש לפתוח את הדיון הזה ולקיים על זה דיון ראוי, ולא בצורה כזאת.

אפרת רייטן: אז אני אעלה להצבעה את בקשת פתיחת הרביזיה, מי בעד?

אפרת רייטן: מי נגד?

אפרת רייטן: לא אושרה.

אפרת רייטן: אחד בעד – ההצעה לא התקבלה.

מיכל רוזין: תודה רבה.

מיכל רוזין: ברכות לנשים ולמדינת ישראל.

אפרת רייטן: אנחנו נועלים את הדיון.